Համացանցն արդեն իսկ խոստանում է առաջիկա ընտրությունների գլխավոր քարոզչամիջոցներից մեկը դառնալ: Օրեր առաջ գրեթե բոլոր կայքերում հայտնվեց հայտնի արխիվային տեսանյութը, որտեղ վերջերս իշխող կուսակցությանն անդամագրված Վիկտոր Դալլաքյանն անխնա կերպով քննադատում էր հանրապետության նախագահին: Անցյալի այս վերհուշը շատերին է համապատասխան եզրակացությունների մղել: Մայիսյան քվեարկությանը մասնակցել պատրաստվող անհատների ու քաղուժերի մի մասը հիմա արդեն հակաքարոզչությունից է վախենում, մյուսներն էլ նյութեր են որոնում Ինտերնետի օգնությամբ մրցակիցների վարկանիշն առաջիկայում նվազեցնելու համար: